Lav et referat af nedenstående tekst:

Tekst:
Mere end en time inde i aftenens valgdebat med spidskandidater til regionsrådsvalget blev de verbale kløer for alvor hvæsset. Det skete, da kandidaterne diskuterede det nye universitetshospital, der er forsinket og bliver 600 millioner kroner dyrere. Den konservative spidskandidat, Per Larsen, kaldte sagen “ganske ærgerlig” og mente, at for dårlig styring kan være skyld i miseren. Venstres ny spidskandidat, Mads Duedahl, var mere direkte og sagde, at regionsrådsformand Ulla Astman (S) ikke kan nøjes med at klippe røde snore, men også må påtage sig et ansvar for en “helt horribel” mangel på “styring, der har bragt os helt i knæ”. Og så satte han trumf på og tilføjede, at forsinkelsen og fordyrelsen “kommer til at gå ud over kræftpatienterne”. Det fik Ulla Astman til at reagere meget voldsomt. Hun gentog flere gange, at kræftpatienterne ikke berøres - og sagde så også, at hun hele vejen har stået på mål for forløbet, i øvrigt, pointerede hun, i samarbejde med Venstre-repræsentanterne i byggeudvalget. Den sidste bemærkning var sikkert udløst af, at også andre nyopstillede Venstre-kandidater i de seneste uger har søgt at gøre Ulla Astman hovedansvarlig for problemerne med byggeriet i Aalborg Øst. Det fik forleden Venstres nuværende næstformand i regionsrådet, Lone Sondrup, der ikke genopstiller til regionsrådet, til på Facebook at skrive, at hun som medlem af byggeudvalget påtager sig sin del af ansvaret. Hun skrev samtidig, at hun fandt det uordentligt, at “andre skyder hele ansvaret over på regionsrådsformanden”. Forslag til at løse personalemangel Ellers var den røde tråd i en række diskussioner i den halvanden time lange debat problemer i sundhedsvæsenet, der er udløst af mangel på personale. Der mangler sygeplejersker, der mangler - måske - reddere, når andre 1. april næste år overtager ambulancekørslen, der mangler psykologer, og der mangler praktiserende læger. Manglen på sygeplejersker ville Ulla Astman afhjælpe med en statslig ekstra-pulje. Mads Duedahl ville i stedet finde penge til sygeplejerskerne ved at skære på bureaukratiet. Ib Madsen fra Dansk Folkeparti ville fjerne ledelseslag på sygehusene, mens Susanne Flydtkær fra Enhedslisten ville sætte lønnen til sygeplejerskerne op. Det ville også Niels M. Christensen fra Fremskridtspartiet - de skal have 5000-10.000 kr. mere om måneden, foreslog han. Katrine Bregner Bromer fra Kommunistisk Parti ville indføre kollektiv ledelse for sygeplejerskerne, og også Gitte Bundgaard fra Nye Borgerlige ville give sygeplejerskerne mere indflydelse på deres arbejde. Martin K. Madsen fra Liberal Alliance ønskede, at man lader private udbydere løse nogle af opgaverne. Og Wickie Holm fra Veganerpartiet ville løse lægemanglen ved at få nordjyderne til at spise sundere, så de ikke bliver så syge! Se eller gense valgdebatten her:

Referat:
Venstres ny spidskandidat i regionsrådsvalget, Mads Duedahl, mener, at forsinkelsen går ud over kræftpatienter - det afviser regionsrådsformand Ulla Astman (Soc.dem.).